12. 8. 95 De Europæiske Fællesskabers Tidende Nr. L 191/29 RÅDETS AFGØRELSE af 17. juli 1995 om ændring af aftalerne i form af brevveksling om tilpasning af de mængder, der er fastsat i aftalerne om frivillig eksportbegrænsning mellem Det Europæ- iske Fællesskab og henholdsvis Australien og New Zealand, for så vidt angår handelen med fåre-, lamme- og gedekød, som følge af udvidelsen af Fællesskabet (95/327/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum, under henvisning til forslag fra Kommissionen, og ud fra følgende betragtninger : Ifølge aftalerne om frivillig eksportbegrænsning mellem Det Europæiske Fællesskab og henholdsvis Australien og New Zealand vedrørende handel med fåre-, lamme- og gedekød skal de mængder, der kan importeres under denne ordning, ændres, hvis der optages nye medlems- stater i Fællesskabet ; Kommissionen har ført konsultationer med ovennævnte to lande om en tilpasning for de første seks måneder af 1995 af de mængder, der er fastsat i aftalerne i form af brevveksling af 1994 om videreførelse af tilpasningerne af de vigtigste aftaler om frivillig eksportbegrænsning — TRUFFET FØLGENDE AFGØRELSE : Artikel 1 Aftalerne i form af brevveksling mellem Det Europæiske Fællesskab og henholdsvis Australien og New Zealand om tilpasning af de mængder, der er fastsat i aftalerne om frivillig eksportbegrænsning, for så vidt angår handelen med fåre-, lamme- og gedekød, som følge af udvidelsen af Det Europæiske Fællesskab, godkendes på Fællesskabets vegne. Teksten til aftalerne er knyttet til denne afgørelse. Artikel 2 Formanden for Rådet bemyndiges til at udpege den person, der er beføjet til at undertegne aftalerne med bindende virkning for Fællesskabet. Udfærdiget i Luxembourg, den 17. juli 1995. På Rådets vegne L. ATIENZA SERNA Formand